**Ang usa ka takna kauban sa Mananap nga Mapintas og ang Usa ka Adlaw sa mga Hampak**

Kita nag-uyon nga ang mga hari sa kalibutan makadawat ug gahum ug magahatag sa ilang gahum ug kusog ngadto sa Mananap nga mapintas aron pagmando sa kalibutan sulod sa usa ka takna nga sa propesiya nga sinultihan mahimong 15 ka mga literal nga mga adlaw (Pinadayag 17:12, 13) ug ang mga hampak sa kapungot sa Dios mahulog sa tanan nga mga tawo gawas sa 144000 sulod sa 1 adlaw nga mao ang 1 ka tuig.

Apan sigurado nga wala nato mahibal-an ang petsa sa pagsugod sa pagmando hangtod nga silang tanan nagkahiusa aron maghari sa usa ka oras. Busa, kanus-a magsugod ang usa ka oras? Ngano nga kini nga oras uban ang mananap hinungdanon kaayo sa mga estudyante sa propesiya aron maandam para sa mga adlaw nga umaabot.

Nahibal-an natong tanan nga gipasidan-an ni Hesu Kristo ang mga Apostoles bahin sa pagkaguba sa Jerusalem nga sila kinahanglan mokalagiw sa higayon nga makita nila ang pagkagun-ob, nga sa panahon ang mga Romano naglibot sa Jerusalem, sila kinahanglan mokalagiw gikan sa Jerusalem ngadto sa mga bukid aron makaikyas sa silot sa Diyos ngadto sa mga dili magtutuo nga mga Judeo, mao usab kita kinahanglan nga mag andam sa pag-atubang sa mga adlaw sa unahan pinaagi sa pagbaton sa taming sa pagtuo.

Unsa man gyud ang nahitabo sa usa ka takna kauban ang mananap?

Ang mga hari sa yuta magkahiusa aron magmando sa Yuta, sila makig gubat batok sa ilang mga kaaway nga mao ang Kordero ug sa Iyang matinumanon nga mga katawhan nga Salin ug ipatuman ang Mando sa Pagpatay sa Israel sa Dios.

Nasayod kita nga ang Israel sa Dios mao ang mga Kristohanon nga nagatuman sa sugo sa Dios

Sa nahibal-an nato nga ang giyera kauban ang Kordero, nga mao ang Pulong sa Dios ug Hari sa mga Hari mahinabo sa ikaduhang pag-anhi sa atong Ginoong Jesu-Cristo aron maluwas ang Iyang Pangasaw-onon

Pinadayag 19:19 Ug nakita ko ang mapintas nga mananap ug ang mga hari sa yuta uban sa ilang mga panon sa kasundalohan nga nanagtagbo aron sa pagpakiggubat batok sa nagakabayo ug batok sa iyang panon sa kasundalohan.

Kinsa siya nga nagasakay sa kabayo?

Pinadayag 19:11-13 Ug unya nakita ko nga naabli ang kalangitan, **ug tan-awa, dihay usa ka maputi nga kabayo! Ang nagkabayo niini ginganlag Kasaligan ug Matuod ug uban sa katarungan siya nagapanghukom ug nagapakiggubat.  
  
 Ang iyang mga mata morag kalayo nga nagasiga, ug sa iyang ulo dihay daghang mga purongpurong; ug siya may sinulat nga ngalan nga walay bisan kinsa nga nasayud gawas sa iyang kaugalingon.  
  
Siya nagasul-ob ug bisti nga gikatuslob sa dugo, ug ang ngalan nga gitawag kaniya mao kini: Ang Pulong sa Dios.**

Pinadayag 17:12-14 Ug ang napulo ka buok sungay nga imong nakita, kini sila mao ang napulo ka mga hari nga wala pa managpakadawat sa harianong kagahum, apan ilang pagadawaton ang pagbulot-an ingon nga mga hari sulod sa usa ka takna, kauban sa mapintas nga mananap.  
  
 Kini sila usa rag hunahuna ug ngadto sa mapintas nga mananap igatugyan nila ang ilang kagahum ug pagbulot-an.  
  
**Sila magapakiggubat batok sa Cordero, apan pagadag-on sila sa Cordero,** kay kini siya mao man ang Ginoo sa kaginoohan ug Hari sa kaharian, ug sila nga uban kaniya maoy mga tinawag ug mga pinili ug mga kasaligan.

Ang mga bersikulo sa itaas tin-aw kaayo nga ang kalibutan magpundok aron maggubat sa Kordero ug kini nga Kordero makabuntog kanila sa Iyang pag-abut.

Kini nagpasabot nga sa higayon nga ang mga hari sa yuta makadawat ug gahum, ang ilang pagmando matapos sa Ikaduhang Pag-anhi ni Kristo. Dili kini mahitabo sa wala pa ang ikaduhang pag-anhi ni Jesu-Cristo. Ug sila adunay gahum sulod sa usa ka oras (15 ka adlaw).

Ug karon atong nahibaloan nga ang una nga unom nga mga hampak dili makatapos sa tibuuk nga gahum ug awtoridad sa Mananap hangtud sa ikaduhang pag-anhi ni Jesu-Cristo. Ug busa sila magtigum sa hapit na mahuman ang ika-6 nga hampak aron makig-away batok sa Kordero, Michael, ang Pulong sa Diyos, Hari sa mga hari ug Ginoo sa mga Ginuo ug ang Iyang salin.

Ug karon moabut ang pangutana nga kung ang mando sa kamatayon nga ipatuman batok sa katawhan sa Dios mahitabo sa panahon sa pagkahulog sa mga hampak dapit sa ika 6 na hampak, sa unsang paagi ang mga tawo nga wala nagdawat sa marka sa mapintas pamutlan ug ulo? Gikinahanglan ba ang Mando sa Kamatayon (Death Decree) aron pagapunggotan sa ulo ang mga nagdumili sa pagdawat sa marka sa mananap nga mapintas?

Aron mahibal-an ang tubag, kinahanglan nato nga susihon ang pipila ka mga teksto sa maong topiko.

Pinadayag 20:4 Unya dihay nakita ko nga mga trono, ug niini nanaglingkod ang mga gitugyanan sa pagpanghukom. Usab nakita ko ang mga kalag sa mga gipamunggotan sa ulo tungod sa ilang pagpanghimatuod mahitungod kang Jesus ug tungod sa pulong sa Dios, ug nga wala mosimba sa mapintas nga mananap o sa iyang larawan, ug wala modawat sa iyang marka diha sa ilang mga agtang o sa ilang mga kamot. Sila nangabuhi pag-usab, ug nanaghari uban kang Cristo sulod sa usa ka libo ka tuig.

Sa bersikulo sa itaas makita nato ang tanan nga mga martir lakip na kadtong wala nakadawat sa Marka sa Mapintas. Wala’y espesyal nga mando sa kamatayon sa panahon sa ilang pagkamatay. Kung adunay mga kamandoan sa pagpatay sa matag panahon, magkinahanglan ug 3-4 nga kamandoan sa pagpatay, apan wala kini nahitabo.

Ang Pinadayag 13:15 usa ba ka mando sa pagpatay alang sa dili mudawat Marka sa Mapintas nga mananap?

Pinadayag 13:15 Ug gitugot kaniya ang paghatag ug gininhawa ngadto sa larawan sa mapintas nga mananap, nga tungod niini ang larawan sa mapintas nga mananap makahimo na gani sa pagsulti, ug sa pagpatay niadtong mga dili mosimba sa **larawan sa mapintas nga mananap.**

Ang bersikulo klaro nga nagpahayag nga ang mga tawo nga dili mosimba sa ***larawan* (image) sa mapintas nga mananap** kinahanglan nga patyon, wala naghisgot nga kini para sa ***marka* (Mark) sa mapintas nga mananap** nga mao ang mga balaod sa Domingo (Sunday Law). Nagatoo ako nga ang Dios adunay hingpit nga kagamhanan sa mga pulong nga Iyang gisulti. Mao nga wala’y mando sa pagpatay dinhi nga nahisgutan niining particular nga panahon alang sa balaod sa Domingo (Sunday Law).

**Sa unsang paagi pagapunggotan ug ulo ang mga nagbantay sa Adlawng Igpapahulay?**

Kinahanglan nato hibal-an nga ang Pagsira sa Kaluwasan muabot human sa pagwali sa ebanghelyo o human pagmantala sa presente nga kamatuoran og ang usag usa nga kapalaran ma desisyonan kini sa pagtimbre sa Selyo sa Buhi nga Dios o sa Marka sa Mananap nga Mapintas.

Nahibal-an nato tanan nga ang mga balaod sa Domingo (Sunday Law) ipatuman lamang human sa pag-abut ni satanas ug unya ang balaod sa dili makapalit ug makapamaligya ipahamtang sa mga wala makadawat sa Marka sa Mapintas nga mananap.

Pinadayag 13:16-17 Ug ang mga timawa ug mga kadagkuan, mga dato ug mga kabus, mga ulipon ug mga tawong gawas, ang tanan iya usab nga gipamarkahan diha sa too nga kamot o sa agtang, nga tungod niini walay bisan kinsa nga makapamalit o makapamaligya gawas kon anaa kaniya ang maong marka, nga mao ang ngalan sa mapintas nga mananap o ang numero sa iyang ngalan.

Atong mabasa ang balaod sa pagpalit ug pagbaligya nga klaro nga gipatuman apan hain man ang mando sa kamatayon dinhi?

Nahibal-an nato nga si satanas gisimba ingon nga dios ug ang Domingo gipabalaan aron magpasidungog kaniya, ug samtang kini nagpadayon sa kalibutan diin ang tanan sa kalibutan nagasunod ni satanas, Kita**, ang Israel sa Dios**, adunay usa ka katungdanan nga buhaton nga mao ang pagwali . Oo, ug ang atong mensahe mao ang nahisulat sa Pinadayag 18:4-5 nga nagaingon, **“**Unya nadungog ko gikan sa langit ang laing tingog nga nag-ingon, Gomowa kamo kaniya, mga tawo ko, aron dili kamo makaapil sa iyang kasal-anan, aron dili kamo makaambit sa iyang mga hampak;  
kay ang iyang kasal-anan nagatipun-og sungko sa langit, ug nahinumdoman sa Dios ang iyang mga dautang binuhatan.”

Magwali kita bahin sa umalabot nga mga hampak ngadto kanila (Mateo 24:14) kung sila mosupak sa Dios pinaagi sa dili pagtuman sa Iyang mga sugo ug kini mao ang hinungdan mamugna ang pagdumot batok sa mga nagbantay sa Igpapahulay, ngano, tungod kay si satanas muanhi aron hatagan ug kalinaw ug kasegurohan ang mga tawo pinaagi sa pag imposar sa peke nga Pagbag-o sa Klima (Climate Change), ug Mga balaod sa Domingo (Sunday Law). Apan ang atong mensahi sukwahi sa ilang mensahi. Makita nato karon giunsa sa kalibutan pag espiya kanato aron sa paghunong sa peke nga pandemiya ug sa maong pamaagi atong mga silingan mag susi ug bisan pa ang anaa sulod sa atong panimalay muunay ug sumbong batok kanato tungod sa atong pinasahe nga mensahi ug ila kitang pahamtangan ug pagpunggot sa ulo. Sa niining panahona, ang mga katawhan nga wala pa maka desisyon kon mudawat ba sila or dili sa Marka nga mapintas makadungog sa mensahi ug mahatagan ug panahon sa pag desisyon para sa ilang kaugalingon mintras abli pa ang kaluwasan.

Busa kini nga mensahi magapadayon hangtud sa adlaw sa Pagsira sa Kaluwasan.

Sa laing bahin, kung ibutang nato ang mando sa pagpatay (15 ka adlaw) sa dili pa muabot ang Adlaw sa Pagsira sa Kaluwasan, ang tanan nga mga tawo mosulay sa pag-ikyas ngadto sa mga kabukiran aron dili mahimong martir imbis nga magwali sa mga tawo aron sa pagluwas sa mga kalag.

Asa sa Bibliya nga naga ingon nga niundang na sa pagwali ang mga katawhan sa Dios sa panahon nga abli pa ang kaluwasan?

Ang mga tawo nga naghulat nalang sa mando sa kamatayon (Death Decree) madakpan sa mga espiya nga nagpalibot kanila tungod kay nagpadayon sila sa paghulat sa mando sa pagpatay pagkahuman sa pagpalit ug pagbaligya nga balaod ayha pa sila mukalagiw.

Apan ang 144000 bisan pa niining tanan, magpadayon nga saksi uban ang kaisog ni Hesu-Kristo nga wala’y gikahadlokan taliwala sa pagpahamtang sa Pagpamunggot sa mga ulo.

Ug mao nga ang konklusyon, ang usa ka oras (one hour) sa wala pa ang usa ka tuig (one year) dili tinuod. Makahimo kini kanila nga dili andam para sa umalabot nga Pagpinonggotay. Ug kining mga tawo nga mga talawan dili mahimong bahin sa 144, 000.

Ug dugang pa niini, kung nawala na ang gahum sa mga hari sa panahon sa mga hampak, sa unsang paagiha ang 144000 pagalutoson nila sa panahon sa mga hampak? Ug unsaon pag ingon sa 144000 niining mga pulonga sa pagpakita sa Ginoong Hesu-Kristo

Isaiah 25:9 Ug pagaingnon niadtong adlawa: Ania karon, **kini mao ang atong Dios; kita nanaghulat kaniya** ug siya magaluwas kanato

Sa Pinadayag 18 klaro nga nagsulti,

18-10 nan, sa usa lamang ka adlaw mangabut ang iyang mga hampak, ang kamatay, kasubo ug gutom, ug siya pagasunogon pinaagig kalayo; kay gamhanan ang Ginoong Dios nga mao ang nagahukom kaniya."  
  
 Ug ang mga hari sa yuta nga nagpakighilawas kaniya ug nakig-uban kaniya sa pagpatuyang, kini sila managpanghilak ug managbakho tungod kaniya inigkakita nila sa aso sa iyang pagkasunog;  
  
ug sila managtindog nga magapaantaw, sa kalisang sa iyang pag-antus, ug magaingon, Alaut! alaut! ikaw nga bantugang siyudad, ikaw nga gamhanang siyudad, O Babilonia! Sulod sa usa lamang ka takna nahiabut ang hukom batok kanimo**.**

Kini tukma nga pagka-ingon, pagkahuman sa usa ka oras, ang paghukom moabut. Sa unsang paagi moabot ang paghukom? Giunsa ang aso sa iyang pagkasunog mupasaka? Giunsa nila pagkalisang sa kalayo sa iyang pagsakit?

Mabasa nato kana sa ,

Pinadayag 19:20 “Ug nadakpan ang mapintas nga mananap, ug uban kaniya nadakpan ang mini nga profeta nga mao ang naghimo sa mga milagro diha sa iyang atubangan, nga pinaagi niini gipahisalaag niya ang mga nanagpakadawat sa marka sa mapintas nga mananap ug ang mga nanagsimba sa iyang larawan. Kining duha gitambog nga buhi ngadto sa linaw nga kalayo nga nagasilaob sa asupri**.**.”

Pinadayag 18:19 “Ug ilang giitsahan ug mga abog ang ilang mga ulo samtang nanagpanghilak ug nanagminatay sila, nga nanagsinggit, Alaut, alaut, ang bantugang siyudad diin ang tanan nga may mga sakayan sa kadagatan nangadato tungod sa iyang bahandi! Sulod sa **usa lamang ka takna** nalaglag siya.

Ang kasulatan nag-ingon nga ang pagkabiniyaan sa Babilonya mahitabo sa usa ka oras apan dili sa usa ka adlaw. Kini nga Babilonya dili masunog sa hingpit sa kainit sa ika-4 nga hampak nga gipahinabo sa kalayo sa adlaw ug dili mahimong biniyaan hangtod matapos ang usa ka tuig nga paghulog sa mga hampak tungod kay muabot ang Dios pagkahuman sa ika pito nga hampak.

Pinadayag 16:19 “Ang bantugang siyudad nabuak sa tulo ka bahin, ug ang mga siyudad sa kanasuran nangagun-ob, ug unya ang Dios nahinumdom sa bantugang Babilonia, sa pagpalad-ok kaniya hangtud matiti ang tagayan sa kapintas sa iyang kapungot.”

Mao nga dili kini mahimo nga awaaw hangtod mahuman ang 7 hampak apan ang Pinadayag 18:19 nag-ingon nga kini buhaton nga awaaw sa usa ka oras (15 ka adlaw). Busa kining “usa ka oras” kinahanglan nga mahitabo pagkahuman sa ika-6 nga hampak, dili sa wala pa ang ika unom nga hampak. Ug ang katapusan nga hampak sa hingpit magaguba sa bantugan nga misteryo nga siyudad sa Babilonia.

Sa katapusan nahibal-an naton nga ang “pagsulti” ug “paghimo” kini duha ka nagkalainlain nga mga butang ug daghang mga higayon nga atong makita ang mga butang nga ang plano ni satanas dili na mahitabo sa gitakda nga oras gawas kung kini katumbas sa gitudlo nga oras sa Dios ug mao usab ang mando sa kamatayon (death decree). Ang mga balaod sa Domingo gipatuman aron makontrol ang pagbag-o sa klima ug pugson ang matinumanon nga mga tawo sa Dios nga mahimong malinapason. Bisan kung ang mga balaod sa Domingo ug mando sa kamatayon adunay kalabutan apan ang mando sa kamatayon usa ka lahi nga balaod gikan sa mga balaod sa Domingo. Ang mando sa kamatayon alang sa salin sa Israel nga mao ang 144000 aron sa pagputol kanila apan kana dili mahitabo ug kini tukma nga gisuportahan pinaagi sa mando sa kamatayon nga gipagawas ni Haring Ahasuerus sa Libro ni Ester sa mga Judio.

Ingon sa nahibal-an natong tanan nga sa pagpahamtang sa ulahi nga petsa, wala’y Judeo nga namatay sa maong mando sa kamatayon apan ang plano gibaliktad sa Dios sa Israel ug ingon man usab ang mga Salin nga Israel nga naapil sa 144000 nga may 12000 nga sakop sa matag tribo dili masakitan sa mando sa kamatayon ni Satanas. Wala’y masinugtanon nga anak sa Dios nga mamatay sa mando sa kamatayon apan ibubo sa Dios ang Iyang kasuko sa mga nagpasa sa mando sa kamatayon sa dagway sa 7 nga katapusan nga mga hampak. Ang mga pamaagi ni Satanas mahibalik kanila ug sila mangalumpag. Kung ipahamtang ang mando sa kamatayon 15 ka adlaw sa wala pa gibubo ang katapusan nga mga hampak, nan ang mga nagbantay sa Adlaw nga Igpapahulay nga nakabalo sa timaan magakalagiw ug mas labaw pa kini sa 144000 tungod kay ang tanan nga mga nagbantay sa Igpapahulay nga wala makadawat sa Marka sa Mananap buhi pa hangtod sa ika 15 ka mga adlaw sa wala pa ang 7 nga katapusan nga mga hampak tungod kay ang mando sa kamatayon wala pa napatuman. Ang kini nga sayup nga ilhanan naghatag lamang usa ka bakak nga paglaum.